Michael Fassbender

**Majkl (Mihael) Fasbender** (; 2. april 1977) je irski glumac nemačkog porekla. Dobitnik je Volpi pehara za ulogu u drami Stid.
__SADRŽAJ__

## Detinjstvo i privatni život
Fasbender je rođen u nemačkom gradu Hajdelbergu (tada Zapadna Nemačka). Njegova majka, Adel, rođena je u Severnoj Irskoj i potomak je irskog revolucionara Majkla Kolinsa. Majklov otac je Nemac, Jozef Fasbender. Kada je Fasbenderu bilo nešto više od dve godine, roditelji su mu se preselili u Kilarni, gradić na jugu Irske. Odlučili su da se tu nastane za stalno i otvorili su restoran, u kome je Jozef radio kao kuvar. Majkl je odgajan kao katolik, a služio je i kao ministrant u lokalnoj crkvi. Završio je osnovnu školu *Sveti Brendan (St. Brendan's)* i upisao dramu u Londonu.

Mediji su spekulisali da je Fasbender od 2008. izlazio sa modelom Lizi Endruz, a brojne fotografije njih dvoje u javnosti to su i dokazivale. Godine 2010. Lizi ga je optužila za fizički napad. Rekla je da je bio pijan i da se veoma uplašila za svoju decu. Optužba je bila neosnovana, te Endruzova nije uspela u nameri da dobije odštetu za *troškove lečenja i pretrpljeni strah*.

## Karijera
### 2001 — 2007: Prve uloge
Majkl je prvu ulogu dobio 2001. godine, u tv–seriji *[[Braća po oružju (TV serija)|Braća po oružju]]*, producenata Toma Henksa i Stivena Spilberga. Iako je to bila mala uloga, obezbedila mu je angažman u nekoliko mini–serija i tv-filmova, kao i dve gostujuće uloge. Neke od tih serija bile su *Medved zvani Vini*, *Karla* i *Šerlok Holms i Slučaj svilene čarape*. Godine 2005. dobio je glavnu ulogu u seriji *Hex*. Igrao je palog anđela, Azazila, i ta izvedba donela je mu je neznatnu popularnost i bolje ponude. Sledeće godine gostovao je u hit–seriji *[[Poaro]]*, a 2007. dobio je prvu filmsku ulogu. Bio je to film *[[300 (film)|300 - Bitka kod Termopila]]*, a Fasbender je bio spartanski vojnik Stelios. Francuski reditelj Fransoa Ozon mu je iste godine dodelio jednu od glavnih uloga u svojoj drami *Anđeo*.

Majkl je bio veoma zapažen na Edinburškom festivalu 2006. godine, gde je u predstavi *Vernost* igrao svog daljeg rođaka, Majkla Kolinsa. Posetioci festivala su ga iste godine gledali u predstavi *Ulični psi*, po istoimenom filmu Kventina Tarantina. Osim što je glumio u njoj, Fasbender je bio režiser, producent i scenarista.

### 2008 — danas: „Glad“, „Stid“ i Jung
Majkl je svetsku slavu stekao glavnom ulogom u filmu *[[Glad (film iz 2008)|Glad]]* iz 2008. Igrao je Bobija Sendsa, aktivistu Irske republikanske armije, koji se štrajkom glađu bori protiv tretmana u zatvoru Mejz. Za ovu ulogu je bio nominovan za sve veće irske i britanske filmske nagrade, između ostalih i za Nagradu BAFTA za najviše obećavajućeg glumca i Nagradu filmskog festivala u Torontu.
Godine 2009. igrao je Ričarda u hororu *Blood Creek*. Za izvedbu Konora u drami *Akvarijum*, dobio je Nagradu filmskog festivala u Čikagu i Nagradu Udruženja londonskih filmskih kritičara. Iste godine igrao je i Arčija Hikoksa u blokbasteru *[[Prokletnici]]* reditelja Kventina Tarantina. Film je dobio *Nagradu Udruženja filmskih glumaca za najbolji glumački ansambl* a Fasbenderu obezbedio glavnu ulogu u istorijskoj akcionoj avanturi *[[Centurion (film)|Centurion]]* iz 2010. godine.
Sledeće godine Majkl je bio u ulozi Edvarda Ročestera, u drami Džejn Ejr, kao i u ulozi Brendona, u filmu *[[Stid (film)|Stid]]*, za koji je nagrađen Volpi peharom na Filmskom festivalu u Veneciji. Fasbender je sredinom 2011. glumio Karla Junga u istorijskoj drami *A Dangerous Method*. Film se bavi rivalstvom između njega i Sigmunda Frojda, koga tumači Vigo Mortensen. U ulozi njihove ljubavnice, Sabine Špilrajn, bila je Kira Najtli. I ovaj film je bio prikazan na 68. Mostri, a Fasbender je bio favorit za Volpi pehar zbog uloge u njemu, te je pobeda zahvaljujući *Stidu* bila neočekivana.

## Izvori

## Vanjske veze

* 
* Zvanični sajt